Estación al Atlántico

Estación al Atlántico er en jernbanestasjon i Barrio Amón i Costa Ricas hovedstad San José. Den var endestasjon på den nedlagte jernbanen som gikk mellom San José og den karibiske kystbyen Limón, og var derfor et av landets viktigste knutepunkter for import- og eksportvarer. Trikken, som ble nedlagt i 1950, gikk også fra stasjonen. I dag benyttes stasjonen for bybanens linje til Heredia.

Stasjonen ble bygd i 1908 og har elementer av de viktorianske, nyklassisistiske og barokke stilartene. Den fungerte både som inngangsport til byen og som samlingssted for landets overklasse. Calle de la Estación («Stasjonsgata»), som seinere ble omdøpt til Avenida de las Damas («Fruenes aveny»), går mellom stasjonen og Parque Morazán. Bygninga ble renovert i 2011 for 25 millioner colones.

Referanser

Atlantico
San José
Jernbanestasjoner åpnet i 1908